kaerle etc. doen condt allen luden ieghewoirdich ende toecomende
dat wy ontfanghen hebben die oetmoedige supplicatie
van jan joosten $$ vandervoort alias wynen oudt omtrent
xv julio in jaeren # hoe dat hy suppliant heeft op
sinte lambrechts dach in septembre xvc xxxiiii
sitten drincken met wylen peeter loyen van waerle
ende meer andere geselscape ten huyse van willem
jacops is gestaen binnen der vryheyt van oirschot in
onser lande van brabant aldaer nae dien zy zekeren
tyt geseten hadden ende elck eenen halvien stuiver
verdroncken ende tsamen in noten verteet een
oert die bartholemeeus anthueins gecocht verleyt
ende betaelt hadde ende de voirgen. suppliant
# xix jaeren
inhoudende
metten voirs. pieter loyen ende andere luden vuyter voirs.
herberge vertrocken wesende zoe hebben hy suppliant ende
de voirn. pieter ter cause vanden voirn. noten seker kyff
worden onderlinge gecregen seggende de voirn. peeter
ierst dat hy een halff oirt daervoere oft daertoe
gegeven hadde ende dat hy suppliant daertoe meten nyet en
hadde gegeven wairop hy suppliant antwoirdende
seyde dat hy daeromme gheen kyffworden hebben en
wilde maer dat hy liever hadde den voirs. peeter
zyn oirt wederom te gevenen ende dat hy daer en
boven noch zyn halff oirt wilde inder herbergen
te vooren geven om eenen halven pot biers daer voer
te drinckenen ende de voirn. peeter nyet aflatende noch
cesserende maer den suppliant zeer irriterende
hebben zy underlinghe int thun swaerts gaende
gelycke zy alle beyde thun swaerts gaende moesten
eenen wech passeren noch zekere diversche kyff worden
gehadt ende malcanderen ghedreyght gehadt te
smytenen gelyck zy naemaels moghelyck oick gedaen souden hebben
gehadt by alzoe verre die voirn. bartholemeeus
tselve niet en hadde belet gehadt alzoe oic de voirn.
pieter heeft den suppliant onder meer andere iniurieuse
worden geseyt dese oft gelycke navolgende
worden ghy dieff denoterende den suppliant waeromme
en soude ghy nyet alzoe wel geven oft betalen
als ick dwelck hy suppliant aenhoirende heeft
dairop geantwoirt dese oft gelycke worden dat
dieven zal ick u verleeren ende hy suppliant gaen
wat buyten wege om eenen hstun thunstock is
daermede wederom gecommen ende den voirs peeter
op zyn lyff gestooten dwelck de voirs. pieter
aemerckende heeft van stonden aen zyn mes
vuytgetrocken ende is de voirs. bartholemeeus
anthuein tusschen beyde gegaen nemende het eynde vanden
voirn. stock in zyn handen daer vuyt hy suppliant den
eenen stock heeft tot hemwaerts getrocken
vragende den voirgen. pieter oft hy hem supliant
wilde steken daerop de voirn. pieter antwoirdende
heeft gezworen ende geseeght jae ick by god dwelck
hy suppliant anmerckende ende om hem te deffenderenen
heeft den voergen. pieter metten voirs. stock op
zyn lyff geslegen ende de voers. pieter hem ter
weeren stellende heeft den suppliant met eene
blooten messe toegeloepen dwelck hy suppliant
anmerckende heest totten voirn. pieter geseeght
en compt nu niet naerder oft ick sal vraken ende
de voirn. pieter nyet cesserende heeft hy suppliant
den selven wederom metten voirn. stock op zyn
hooft gheslegen dairaff hy ter eerden es gevallen
die welcke pieter is by den voirs. bartholemeeus
ende dierick vanden spieke thuuswerts gheleyt
geweest die binnen drie nachten is aflinich geworden
ter cause vanden welcken ongevalle aleest alzoe
dat hy suppliant heeft metten naesten vrienden ende
magen des voirs. wylen pieters loyen gesoent ende
de selve gecontenteert ende te vreden gestelt zoe
en darffe hy supliant hem binnen ons voirs. lande
van brabant niet vinden vreesende die stranhicheyt
ende rigeur van justicien tot zynen grooten achterdeele
scade prejudicie ende interest ende noch mer
zyn soude en worde hem supliant hierop niet
voirsien van onsen gracie ende ghenade $$$ ons daeromme
oetmoedelyck biddende soe eest dat wy deser
aengesien compassie ende medelyden hebbende metten
voirn. supliant ende willende hem in dese gracie
ende genade prefereren voer rigeur ende strancheyt
van justicie zunderlinge ter eeren ende
weerdicheyt vander bitter passie onsenheeren ihesu christus
die hy geleden heeft voer ons allen op zulken dach
als huyden hebben den selven supliant inden
gevalle alsboven quyt geschelden ende vergeven
scelden quyte ende vergeven vuyt onser zunderlinger
gracien by deser den dootslach voeren verclaert
mitgaeders oick alle peine ende amende
corporelle ende criminelle daerinne hy hen
overmits ende vuyt zaken van tgene des voirs.
is iegens ons onse hoocheyt ende justicie
eenichssints mach hebben ontgaen ende hebben
hen dien aengaende gerestitueert ende gestelt
restitueren ende stellen by dese tot zyne goed
fame ende name in onsen voirs. lande ende
hertoichdom van brabant ende allen anderen
onsen landen ende heerlicheyden ende tot zyn
goeden noch ter tyt niet geconfisqueert zynde
zoe verre daer eenige waeren imponerende hierop
een eeuwich zwygen ende silencie onsen procureur
generael ende allen anderen onsen rechteren justicieren
ende officieren onser voirs. lants van brabant hoedani$
die zyn oft wesen mogen sattisffactie nochtans
eerst ende alvoeren gedaen der geinteresseerde
partie zoe verre die noch nyet gedaen en ware$
civilyck allenlyck behoudelyck nochtans
dat byden voirs. dootslach iegens ons civylyck
beteren zal naer de gelegentheyt van der
misdaet ende faculteyt van zyn goeden
ende oick dat hy gehouden werde te betalen
de redelycken costen van justicien daeromme
gedaen ende naegevolgt indien dat ter
eninge geschiet zyn ter taxacie arbiterscepe
van onsen lieven ende getruwen den cancellier
ende luyden van onsen rade in brabant die wy
daertoe committeren ontbieden daeromme
ende bevelen den voirs. onsen cancellier
ende luyden van onsen rade in brabant dat
voer hemluden geroupen die gene die daeromme
behoiren zullen geroepen te zyne zy procederen
ende doen procederen wel ende duechdelyck totter
verifficatie ende interinementen van desen
onsen iegewoirdigen brieve naer huere vorme
ende inhouden ende weck interinement de
voirs. supliant gehouden zal zyn in onsen voirs.
rade te versoucken binnen eenen jaere naer
date van desen op te peyne van te verbueren
deffect der selver ende dat gedaen ende
de voirs. civile boete ende costen van justicie
indien datter eenige zyn getaxeert
gearbitreert ende betaelt alst behoiren zal
van welcke civile boete de gene van onsen
rentmeesters dient aengaet gehouden wert
ontfanck te maken rekeningen bewys ende reliqua
te doen tot onser prouffyte metten anderen penningen
van zynen ontfange zy onsen drossaet van
brabant scoutet vanden bossche ende alle
#sy hier af
verantwoodt byden
ontfanger vander
exployten
andere onse ende der smaelder heeren rechteren
justicieren ende officieren onser voirs. lants van
brabant ende van overmaze hoedanich die zyn
oft wesen mogen tegenwoirdige ende
toecomende hueren stedehouderen ende elck
van hen zoe hen dat toebehoirt ende aengaen
mach den voirs. suppliant van dese onse gracie
ende remissie inder manieren voirscreven
rustelyck ende peysselyck doen ende laten
genyeten ende gebruycken sonder hem te
doen noch te laeten geschien in lyve noch in
goede eenich hinder letsel oft moyenisse
ter contrerie maer indien zyn lyff oft zyn
onverbuerde goeden daeromme gevangen
becommert oft gearresteert waeren dat zy die
terstont stellen oft doen stellen tot volcommen
delivrancie ende slakinge want ons alzoe
belieft ende ten eynde dat die goet vast ende
gestadich blyve tot eeuwighen dagen zoe hebben
wy onsen seghele hier aen doen hangen behoudelyck
in anderen zaken ons recht ende een eygelyck
tzyne in allen ghegeven in onse stede van
deinse opden goeden vrydach inde maent van
april int jaer onser heeren duysent vyffhondert
ende vyfendertich van onsen keyserycke
txvie ende onsen rycken van castillie ende
andere txxe aluders stont gescreven op de
plycke byden keyser in zynen rade ende
gheteckent l de zoete visa recepta
ghecollacionneert tegens
doriginale brieven by my
decosck